Dorogobužo kunigaikštystė
Dorogobužo kunigaikštystė (rus. Дорогобужское княжество) – dalinė rusų kunigaikštija Dniepro aukštupyje, kurią valdė viena iš Riurikovičių šakų (Smolensko Riurikovičiai). Susikūrė kaip Smolensko kunigaikštijos padalinys. Manoma, kad 1404 m. kritus Smolensko kunigaikštijai nustojo egzistuoti ir Dorogobužo kunigaikštija, o jos teritorija įėjo į LDK sudėtį. Kunigaikštystė apėmė Dorogobužo miestą ir aplinkines žemes.